3.การประกอบธุรกิจของแต่ละสายผลิตภัณฑ์

( 1 ) ลักษณะของผลิตภัณฑ์หรือบริการ

โรงพยาบาลนนทเวชให้บริการตรวจรักษาแก่ผู้ป่วย โดยแบ่งเป็น

1.  ผู้ป่วยนอก มีห้องตรวจ 45 ห้อง โดยมีคลินิกเฉพาะโรคต่างๆดังนี้

    1.  แผนกอายุกรรม

  - คลินิกอายุรกรรมทั่วไป - คลินิกโรคไต

  - คลินิกโรคหัวใจและหลอดเลือด - คลินิกโรคทางระบบประสาท

  - คลินิกโรคเลือด - คลินิกโรคข้อ

  - คลินิกโรคทรวงอก (ปอด,ระบบทางเดินหายใจ )- คลินิกโรคติดเชื้อ

  - คลินิกโรคระบบทางเดินอาหาร และ โรคตับ

  - คลินิกโรคต่อมไร้ท่อ (เบาหวาน – ไทรอยด์)

2.  แผนกศัลยกรรม

  - คลินิกศัลยกรรมทั่วไป - คลินิกศัลยกรรมเด็ก

  - คลินิกศัลยกรรมกระดูกและข้อ - คลินิกศัลยกรรมทางเดินปัสสาวะ

  - คลินิกศัลยกรรมหลอดเลือด - คลินิคศัลยกรรมระบบประสาท

  - คลินิกศัลยกรรมตกแต่ง

3.  แผนกสูติ-นรีเวช

  - คลินิกสูติกรรม - คลินิกนรีเวช

  - คลินิกโรคมะเร็งเฉพาะสตรี - คลินิกสตรีวัยทอง

  - คลินิกมีบุตรยาก - คลินิกชายวัยทอง

4.  แผนกกุมารเวชกรรม

  - คลินิกกุมารเวชทั่วไป - คลินิกโรคภูมิแพ้ – หอบหืด

  - คลินิกจิตเวชเด็ก - คลินิกโรคหัวใจและหลอดเลือด

  - คลินิกฝึกพูดและพัฒนาการในเด็ก - คลินิกโรคเลือด

  - คลินิกโรคระบบทางเดินอาหาร และ โรคตับ

  - คลินิกโรคต่อมไร้ท่อ ( เบาหวาน – ไทรอยด์ การเจริญเติบโตในเด็ก)

5.  แผนกผิวหนังและเลเซอร์

6.  แผนกหู คอ จมูก

  - คลินิก หู คอ จมูก ทั่วไป - คลินิกโรคภูมิแพ้

  - คลินิกโรควิงเวียนศีรษะ - คลินิกการได้ยิน – ใส่เครื่องช่วยฟัง

7.  แผนกจิตเวช

8.  แผนกจักษุ

  - คลินิกโรคตาทั่วไป - คลินิกโรคตาในผู้สูงอายุ

9.  แผนกกายภาพบำบัด

-   คลินิกเวชศาสตร์ฟื้นฟู - กายภาพบำบัด – กิจกรรมบำบัด

-   คลินิกแพทย์แผนไทย - คลินิกฝังเข็ม

    1.  แผนกทันตกรรม

  - คลินิกทันตกรรมทั่วไป - คลินิกรากฟัน

  - คลินิกโรคเหงือก - คลินิกศัลยกรรมในช่องปาก

  - คลินิกทันตกรรมรากเทียม - คลินิกทันตกรรมเด็ก

  - คลินิกทันตกรรมจัดฟัน

2.  ผู้ป่วยใน เปิดให้บริการ 280 เตียงประกอบด้วย

  - ห้องคลอด - ห้องผ่าตัด

  - ห้อง ICU , CCU

  ห้องพักประเภทต่างๆ ดังนี้

  - ห้องคู่ - ห้องเดี่ยว

  - ห้องDeluxe - ห้อง V.I.P.

( 2 ) การตลาดและภาวะการแข่งขัน

( ก ) นโยบายและลักษณะการตลาดของผลิตภัณฑ์หรือบริการ

(1 ) กลยุทธ์ทางการตลาด

1.  โรงพยาบาลเน้นคุณภาพของการให้บริการรักษาพยาบาล
    โดยการได้จัดทีมแพทย์ผู้เชี่ยวชาญทุกสาขา พร้อมกับเครื่องมืออุปกรณ์ทางการแพทย์ที่ทันสมัย
    เพื่อช่วยในการวินิจฉัยและบำบัดรักษา พร้อมทีมงานพยาบาลและบุคลากรที่ได้รับการฝึกอบรม
    ให้บริการทางการแพทย์ด้วยความเอาใจใส่ เพื่อให้เป็นที่เชื่อถือของผู้ใช้บริการ

2.  โรงพยาบาลดำเนินการพัฒนาคุณภาพของการให้บริการรักษาพยาบาลตามมาตรฐานสากล
    โดยได้รับการรับรองระบบคุณภาพโรงพยาบาลตามมาตรฐานสากล ISO 9002 ใน SCOPE :
    PROVIDER OF HEALTH CARE SERVICES
    นอกจากนี้โรงพยาบาลได้รับการรับรองและการยอมรับความสามารถห้องปฎิบัติการการตรวจสุขภาพคนงานไปทำงานต่างประเทศ
    กรมวิทยาศาสตร์การแพทย์ กระทรวงสาธารณสุข
    และยังมุ่งมั่นในการพัฒนาคุณภาพอย่างต่อเนื่อง

3.  โรงพยาบาลได้จัดบริการรักษาพยาบาล ในราคาประหยัด อาทิ
    โครงการคลอดแบบประหยัด,โครงการตรวจสุขภาพต่างๆ,โครงการสลายต้อกระจก เป็นต้น
    เพื่ออำนวยความสะดวกให้กับผู้ป่วยที่มารับบริการ โดยทราบค่าใช้จ่ายชัดเจน

4.  โรงพยาบาลนนทเวชจัดกิจกรรมและสัมมนาต่างๆ เพื่อให้ความรู้ที่เป็นประโยชน์
    และเพื่อสร้างความสัมพันธ์อันดีและต่อเนื่องกับประชาชนและผู้ใช้บริการ
    รวมถึงการจัดทำวารสารที่ให้ความรู้ด้านสุขภาพ
    เพื่อสื่อสารและประชาสัมพันธ์โรงพยาบาลให้เป็นที่รู้จัก

(2) การจัดจำหน่ายและช่องทางการจำหน่าย

นอกเหนือจากการให้บริการผู้ป่วยทั่วไป ทั้งผู้ป่วยนอกและผู้ป่วยในแล้ว
ยังมีบริการจัดแพทย์และพยาบาล ประจำโรงงาน มีการบริการตรวจสุขภาพประจำปี
ให้กับพนักงานบริษัท และโรงงานต่าง ๆ ทั้งในและนอกสถานที่และมีการทำสัญญากับบริษัทต่าง ๆ
ในการส่งพนักงานบริษัท เข้ามารับการรักษาพยาบาลของโรงพยาบาลโดยการให้เครดิต

สัดส่วนการให้บริการแก่ลูกค้าแต่ละประเภท

(หน่วย : ล้านบาท)

  ----------------------------------- -------- -------- -------- -------- -------- --------
                                      2542     %        2543     %        2544     %

  รายได้จากบริษัทที่ทำสัญญากับทางโรงพยาบาล   58.42    15.19    69.14    16.46    70.92    14.88

  รายได้จากลูกค้าทั่วไป                    326.23   84.81    350.95   83.54    405.81   85.12

  รายได้รวม                            384.66   100.00   420.09   100.00   476.73   100.00
  ----------------------------------- -------- -------- -------- -------- -------- --------

  ( 3 ) ลักษณะลูกค้า

จำแนกเป็น 2 ประเภท ดังนี้

  1.ลูกค้าทั่วไป

  2.ลูกค้าคู่สัญญา

  ( 4 ) กลุ่มลูกค้า

กลุ่มลูกค้าเป้าหมายของโรงพยาบาลนนทเวชประกอบด้วย ประชาชนทั่วไป พนักงานบริษัท
ห้างร้านและนิคมอุตสาหกรรม รวมทั้งนักเรียนและนักศึกษาที่มีภูมิลำเนาพักอาศัย ทำงาน
หรือศึกษาในสถานศึกษาอยู่ในบริเวณที่ตั้งของโรงพยาบาลทั้งในจังหวัดนนทบุรี จังหวัดปทุมธานี
กรุงเทพมหานคร และจังหวัดใกล้เคียง โดยกลุ่มลูกค้าเป้าหมายเป็นกลุ่มที่รายได้ระดับกลางขึ้นไป

( ข ) สภาพการแข่งขันภายในอุตสาหกรรม

1.โครงสร้างอุตสาหกรรม

  ธุรกิจโรงพยาบาลเอกชนมีสภาพการแข่งขันสูง มีทั้งโรงพยาบาลเอกชนและโรงพยาบาลของรัฐ
  ขณะที่กำลังซื้อของผู้บริโภคที่มีอยู่อย่างจำกัด

ข้อได้เปรียบของโรงพยาบาลนนทเวช

  1. ทำเลที่ตั้งของโรงพยาบาลนนทเวช ตั้งอยู่บนถนนงามวงศ์วาน
  ซึ่งเป็นศูนย์กลางของชุมชนที่มีผู้อาศัยอยู่จำนวนมาก มีสถานที่สำคัญล้อมรอบ ได้แก่ ห้างสรรพสินค้า
  The Mall งามวงศ์วาน กระทรวงสาธารณสุข มหาวิทยาลัยธุรกิจบัณฑิต เป็นต้น
  เป็นโรงพยาบาลเอกชนแห่งแรกของจังหวัดนนทบุรี

2.  การให้บริการรักษาพยาบาล โรงพยาบาลนนทเวชมุ่งเน้นให้บริการรักษาพยาบาลอย่างมีคุณภาพ
    โดยการจัดหาแพทย์ผู้เชี่ยวชาญเฉพาะในทุกสาขาให้บริการการรักษาพยาบาล
    พร้อมบุคลากรทางการแพทย์ที่มีความรู้ มีประสบการณ์ พร้อมเครื่องมืออุปกรณ์การแพทย์ที่ทันสมัย

3.  ด้านภาพพจน์ของโรงพยาบาล
    โรงพยาบาลนนทเวชเป็นที่รู้จักและได้รับความไว้วางใจจากประชาชนและผู้ใช้บริการมาโดยตลอด
    20 ปี เห็นได้จากมีจำนวนผู้ใช้บริการเพิ่มขึ้นอย่างต่อเนื่อง

2.สถานภาพในการแข่งขันของโรงพยาบาล

1.  ความยากง่ายของผู้ที่จะเข้ามาเป็นคู่แข่งรายใหม่(Entry Barrier)

เนื่องจากจำนวนโรงพยาบาลที่อยู่ในอุตสาหกรรมมีมากเกินความต้องการของผู้ใช้บริการ
พร้อมทั้งลักษณะของธุรกิจต้องอาศัยเงินทุนเพื่อการลงทุนสูง
ธนาคารพาณิชย์ไม่มีนโยบายให้สินเชื่อกับธุรกิจใหม่
ทำให้เป็นการยากที่จะมีผู้เข้ามาแข่งขันในธุรกิจเพิ่มขึ้นในขณะนี้

2.  สินค้าทดแทน(Substitute Product)

เป็นอุตสาหกรรมที่มีสินค้าทดแทนหลากหลายรูปแบบ เช่น โรงพยาบาลรัฐ คลินิก ร้านขายยา เป็นต้น
แต่มีข้อจำกัดในแต่ละรูปแบบ

  3. อำนาจการต่อรองของผู้ซื้อ(Power of Buyer)

  เนื่องจากในปัจจุบันมีการแข่งขันสูง อำนาจการต่อรองของผู้ซื้อมีแนวโน้มสูงขึ้น มีแนวโน้มที่
  THIRD PARTY จะเข้ามามีส่วนในการต่อรองราคาในอนาคตมากขึ้น เช่น
  สำนักงานกองทุนทดแทน บริษัทประกันเป็นต้น

4.  อำนาจต่อรองของผู้ขาย(Power of Suppliers)

อำนาจต่อรองของผู้ขายบางกลุ่มบางรายยังคงมีอำนาจต่อรองสูง เนื่องจากเป็นผู้ขายเพียงรายเดียว
หรือน้อยราย ซึ่งโรงพยาบาลจำเป็นต้องพึ่งพิงผู้ขาย ถึงแม้ว่า โรงพยาบาลได้ทำการจัดซื้อยา
เวชภัณฑ์ รวมกับโรงพยาบาลอื่น เพื่อลดอำนาจต่อรองของผู้ขายลงก็ตาม

5.  สภาพการแข่งขัน(Segment Rivalry)

  ปัจจุบันสภาพการแข่งขันในอุตสาหกรรมค่อนข้างสูง
  นอกจากนี้ยังมีนโยบายรัฐบาลให้โรงพยาบาลของรัฐออกนอกระบบ ปัญหา OVER SUPPLY
  ของโรงพยาบาลเอกชน และการมีสินค้าทดแทนให้เลือก ขณะที่กำลังซื้อของผู้บริโภคมีจำกัด

  3. การจัดหาผลิตภัณฑ์หรือบริการ

3.  การจัดให้ได้มาซึ่งผลิตภัณฑ์เพื่อจัดจำหน่าย

4.  

กำลังการให้บริการเต็มที่และปริมาณการให้บริการจริง

  -------------------------------- ------------ ------------ ------------
                                   2542         2543         2544

  กำลังการให้บริการเต็มที่(ขณะนี้)                                   

  ผู้ป่วยใน (150 เตียง)                54,750       54,750       54,750

  ผู้ป่วยนอก (1,200 คนต่อวัน)           438,000      438,000      438,000
  -------------------------------- ------------ ------------ ------------

  ---------------------------------- ------------ ------------ ------------
                                     2542         2543         2544

  ปริมาณการให้บริการจริง                                           

  ผู้ป่วยใน (เตียง)                      26,300       27,126       31,002

  ผู้ป่วยนอก (คน)                       287,611      313,665      353,051

                                                               

                                     2542         2543         2544

  การใช้กำลังการให้บริการผู้ป่วยใน                                    

  ผู้ป่วยใน (%)                         48.01        49.55        56.62

  ผู้ป่วยนอก (%)                        65.66        71.61        80.61

                                                               

  อัตราการเพิ่ม(ลด)ของปริมาณการให้บริการ   2542         2543         2544

  ผู้ป่วยใน (%)                         ( 5.38)      3.14         14.29

  ผู้ป่วยนอก (%)                        6.35         9.06         12.56
  ---------------------------------- ------------ ------------ ------------

  การจัดหาวัตถุดิบและผู้จำหน่ายวัตถุดิบ(Suppliers)

วัตถุดิบได้แก่ ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล

(หน่วย : ล้านบาท)

  -------------------------------- ------------ ------------ ------------
                                   2542         2543         2544

  การสั่งซื้อภายในประเทศ               85.02        83.34        92.36

  การสั่งซื้อภายนอกประเทศ              -            -            -

  รวม                              85.02        83.34        92.36
  -------------------------------- ------------ ------------ ------------

การสั่งซื้อวัตถุดิบ จำพวก ยา เวชภัณฑ์ และวัสดุสิ้นเปลืองต่างๆ ที่ใช้ในการรักษาพยาบาล
เป็นการสั่งซื้อจากผู้ผลิตหรือตัวแทนจำหน่ายภายในประเทศทั้งสิ้น
โดยกำหนดให้มีคณะกรรมการพิจารณาการนำเข้ามาใช้ในโรงพยาบาล
และจัดให้มีระบบสำรองในกรณีที่ยาหรือเวชภัณฑ์ชนิดหนึ่งชนิดใดขาด
ก็สามารถใช้ชนิดอื่นที่ผ่านการพิจารณาแล้วทดแทนได้ทันที

4.ปัจจัยภายนอกที่อาจมีผลต่ออุตสาหกรรม

จากกฎหมายประกันสังคมเปิดโอกาสให้ผู้ป่วยมีอิสระในการเลือกสถานพยาบาลที่เข้ารับการบริการสามารถรักษาในโรงพยาบาลเอกชนที่มีคุณภาพการรักษาพยาบาลที่ดีขึ้น
รวมถึงโครงการจากภาครัฐต่างๆโดยเฉพาะ ”โครงการ 30 บาทรักษาทุกโรค”
ที่สร้างฐานลูกค้าใหม่สำหรับโรงพยาบาลของรัฐให้เพิ่มมากขึ้น
และเป็นอีกทางเลือกหนึ่งที่ผู้ป่วยสามารถเลือกใช้บริการของรัฐ